Selma

Selma er et kvinnenavn med flere forskjellige opprinnelser, og brukes i forskjellige kulturer. Navnet er utbredt blant annet i Norden og i enkelte land i Nord-Afrika.

Etymologi
Selma har flere mulige opphav. Det er:
 en kortform av Anselma som har opphav i de gammelhøytyske ordene ans, «gud», og helm, «hjelm».
 hentet fra navnet på Fingals slott i diktsyklusen Ossian. Shelma betyr «vakker utsikt» på keltisk. 
 en variant av det arabiske navnet Salma som er avledet fra det arabiske ordet salima, «trygg».
 en feminin form av Selmer.

Utbredelse
Selma er kjent brukt i Sverige første gang i 1799, og i Norge i 1846. I Sverige og USA var navnet mest brukt i tiårene rundt år 1900. I Norge har navnet tradisjonelt vært mest brukt i Vest-Agder og Rogaland.

Selma har navnedag 21. februar i Norge, 21. april i Polen, 27. juni i Sverige og 5. desember i Estland og Finland.

|}

Kjente personer med navnet
Personene i listen er ordnet kronologisk etter fødselsår.
 Selma Lagerlöf (1858–1940), svensk forfatter
 Salma Hayek (f. 1966), meksikansk skuespiller
 Selma Blair (f. 1972), amerikansk skuespiller
 Selma Lønning Aarø (f. 1972), norsk forfatter og spaltist
 Selma Ibrahim Karlsen (f. 1995), norsk skuespiller og programleder

Referanser

Eksterne lenker 
 

Kvinnenavn